Document ID: 31998R2374

31998R2374
L 295/3
SLUŽBENI LIST EUROPSKE UNIJE
03.11.1998.
UREDBA KOMISIJE (EZ) br. 2374/98
od 3. studenoga 1998.
o odobrenju novih dodataka hrani za životinje
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 70/524/EEZ od 23. studenoga 1970. o dodacima hrani za životinje (1) kako je zadnje izmijenjena Direktivom Komisije 98/19/EZ (2), a posebno njezin članak 9.j i članak 3.,
budući da Direktiva 70/524/EEZ predviđa da se novi dodaci hrani za životinje ili nova korištenja dodatka hrani za životinje mogu odobriti uzimajući u obzir znanstveni i tehnički napredak;
budući da Direktiva Vijeća 93/113/EZ (3) kako je zadnje izmijenjena Direktivom 97/40/EZ (4), odstupajući od Direktive 70/524/EEZ, odobrava državama članicama da privremeno dopuste korištenje i stavljanje na tržište enzima, mikroorganizama i njihovih pripravaka u hranidbi životinja;
budući da je razmatranje dokumentacije koju su države članice predočile u skladu s člankom 3. Direktive 93/113/EZ, pokazalo da se određeni broj tvari iz funkcionalnih skupina enzima i mikroorganizama može privremeno odobriti;
budući da je Znanstveni odbor za hranidbu životinja dao povoljno mišljenje o neškodljivosti tih tvari;
budući da su mjere predviđene u ovoj Uredbi u skladu s mišljenjem Stalnog odbora za hranu za životinje,
DONIJELA JE OVU UREDBU:
Članak 1.
Tvari koje pripadaju funkcionalnoj skupini „Enzimi”, a nalaze se na popisu u Prilogu ovoj Uredbi, mogu se odobriti u skladu s Direktivom 70/524/EEZ kao dodaci hrani za životinje u hranidbi životinja pod uvjetima predviđenim u tom Prilogu.
Članak 2.
Ova Uredba stupa na snagu dvadesetog dana od dana objave u Službenom listu Europskih zajednica.
Primjenjuje se od 1. srpnja 1999.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 3. studenoga 1998.

Labels: 7
0
17
6